http://komlomedia.hu/9-kulfold/12664-notre-dame-macron-megerositette-hogy-ot-even-belul-helyreallitjak-a-katedralist#sigProId41c2e11ae2
Az épület megerősítését célzó munkát egy hónappal ezelőtt leállították, mert a székesegyházbeli fertőtlenítési lehetőségek nem teszik lehetővé, hogy alkalmazni lehessen a járványügyi biztonsági szabályokat és szavatolni lehessen az építkezésen dolgozó mintegy száz szakember biztonságát.
Emmanuel Macron videóüzenetében ismét köszönetet mondott mindazoknak, akik megmentették a katedrálist az összeomlástól, és azoknak is, akik a helyreállításon dolgoznak.
"A Notre-Dame helyreállítása azért fontos mindannyiunk számára, mert a népünk kitartásának, illetve annak a jelképe, hogy képesek vagyunk leküzdeni a nehézségeket, és talpra tudunk állni" - fogalmazott a francia elnök.
Szerda este harangozással emlékeznek meg a székesegyházban pusztító egy évvel ezelőtti tűzvészről. Ez lesz az egyetlen esemény a tragédia egyéves évfordulóján a katedrálisban. Este 8 órakor, amikor a franciák tapssal köszönik meg az egészségügyi dolgozók áldozatos helytállását, fog megkondulni a déli torony nagyharangja.
<< Élvezik a látogatók nélküli életet a dél-afrikai Kruger Nemzeti Park oroszlánjai
Donald Trump leállítja az amerikai hozzájárulást a WHO-nak >>
Összesen4395782